CELEX: 62008TN0343
Language: ro
Date: 2008-08-19 00:00:00
Title: Cauza T-343/08: Acțiune introdusă la 19 august 2008 — Arkema France/Comisia Comunităților Europene

8.11.2008   
            
            
               RO
            
            
               Jurnalul Oficial al Uniunii Europene
            
            
               C 285/44
            
         Acțiune introdusă la 19 august 2008 — Arkema France/Comisia Comunităților Europene
   (Cauza T-343/08)
   (2008/C 285/81)
   Limba de procedură: franceza
   Părțile
   
      Reclamantă: Arkema France (Colombes, Franța) (reprezentanți: A. Winckler, S. Sorinas Jimeno și H. Kanellopoulos, avocats)
   
      Pârâtă: Comisia Comunităților Europene
   Concluziile reclamantei
   
               —
            
            
               Anularea, în temeiul articolului 230 CE, a Deciziei adoptate de Comisia Comunităților Europene la 11 iunie 2008 în cauza COMP/38.695, în măsura în care privește societatea Arkema;
            
         
               —
            
            
               în subsidiar, anularea sau reducerea, în temeiul articolului 229 CE, a cuantumului amenzii care i-a fost aplicată prin această reducere;
            
         
               —
            
            
               obligarea Comisiei Comunităților Europene la plata în totalitate a cheltuielilor de judecată.
            
         Motivele și principalele argumente
   Prin acțiunea formulată, reclamanta solicită anularea în parte a Deciziei Comisiei C (2008) 2626 final din 11 iunie 2008 în cauza COMP/38.695 — Clorat de sodiu, prin care Comisia a constatat că anumite întreprinderi, printre care se afla și reclamanta, au încălcat articolul 81 alineatul (1) CE și articolul 53 alineatul (1) din Acordul privind spațiul economic european repartizând volumul de vânzări, stabilind prețurile, schimbând informații cu importanță comercială referitoare la prețuri și la volumul de vânzări și monitorizând executarea acestor acorduri anticoncurențiale pe piața cloratului de sodiu în Spațiul economic european.
   În susținerea pretențiilor, reclamanta invocă patru motive întemeiate pe:
   
               —
            
            
               o încălcare a regulilor privind posibilitatea de imputa societății mamă încălcările comise de filiala acesteia, în măsura în care Comisia ar fi comis erori de fapt afirmând că Efl Aquitaine avea o influență determinantă asupra politicii comerciale a reclamantei;
            
         
               —
            
            
               o încălcare a dreptului la apărare al reclamantei și a principiilor proporționalității, non bis in idem, egalității de tratament și bunei administrări, cuantumul de bază al amenzii reclamantei fiind majorat cu 90 % pentru recidivă;
            
         
               —
            
            
               o subestimare a valorii informațiilor furnizate de reclamantă în baza Comunicării privind clemența din 2002 (1), în măsura în care reclamanta ar fi trebuit să beneficieze de o reducere a amenzii cuprinse între 30 și 50 %; și
            
         
               —
            
            
               erori de drept și de fapt, precum și pe o încălcare a principiilor bunei administrări, proporționalității și egalității de tratament, Comisia neacordând reclamantei o reducere a amenzii pentru cooperarea acesteia în cursul procedurii administrative.
            
         
      (1)  Comunicarea Comisiei privind imunitatea la amendă și reducerea amenzilor în cauzele referitoare la înțelegeri (JO 2002 C 45, p. 3).